pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ยืน 1 ในเอเชียตะวันออกเฉียงใต้! 6 ปี ไทยส่งออกวัตถุดิบและผลิตภัณฑ์สมุนไพรกว่า 12,211 ล้านบาท
วันจันทร์ที่ 22 สิงหาคม 2565
ยืน 1 ในเอเชียตะวันออกเฉียงใต้! 6 ปี ไทยส่งออกวัตถุดิบและผลิตภัณฑ์สมุนไพรกว่า 12,211 ล้านบาท
.....
บอร์ดนโยบายสมุนไพรแห่งชาติ เผยความสําเร็จการขับเคลื่อนพัฒนาสมุนไพรไทย ภายใต้แผนแม่บทแห่งชาติว่าด้วยการพัฒนาสมุนไพรไทย ฉบับที่ 1 ปี 60 - 65 โดย 6 ปีที่ผ่านมา ไทยส่งออกวัตถุดิบและผลิตภัณฑ์สมุนไพรคุณภาพเป็นอันดับ 1 ในภูมิภาคเอเชียตะวันออกเฉียงใต้ หรือคิดเป็นมูลค่ากว่า 12,211 ล้านบาท พร้อมดําเนินการใน 7 เรื่องสําคัญ ดังนี้
.
1.ให้ความรู้เกษตรกรเรื่อง GAP/Organic สมุนไพร ทําให้มีพื้นที่ปลูกสมุนไพรได้คุณภาพมาตรฐาน จํานวน 67,010 ไร่ และมีตลาดกลางวัตถุดิบสมุนไพรคุณภาพ 1 แห่ง คือ ตลาดไท จ.ปทุมธานี ที่สร้างมูลค่ากว่า 1,388 ล้านบาท
.
2.ส่งเสริมการพัฒนาอุตสาหกรรมสมุนไพรไทย ยกระดับสถานประกอบการกว่า 377 กิจการ พร้อมอบรมสร้างศักยภาพให้ผู้ประกอบการ
.
3.ขยายช่องทางการตลาดทั้งในและต่างประเทศผ่านการจัดแสดง - จําหน่ายสินค้า จับคู่เจรจาธุรกิจ สร้างรายได้กว่า 2,467 ล้านบาท พร้อมยกระดับผลิตภัณฑ์สมุนไพรและเชิดชูเกียรติผู้ประกอบการผ่านรางวัลผลิตภัณฑ์สมุนไพรดีเด่นระดับชาติ
.
4.สนับสนุนลงทุนเพื่อการวิจัยและนวัตกรรมเพิ่มขึ้น 2,048.8 ล้านบาท มีโครงการวิจัยพัฒนาสมุนไพรครบวงจรกว่า 1,295 โครงการ
.
5.วิจัยส่งเสริมการใช้สมุนไพร โดยปัจจุบันมีรายการยาสมุนไพรที่อยู่ในบัญชียาหลักแห่งชาติเพิ่มขึ้น 14 รายการ และมีการสั่งใช้ยาสมุนไพรในระบบบริการสาธารณสุขกว่า 95.68 ล้านครั้ง
.
6.พัฒนาต่อยอดสมุนไพรแชมเปี้ยน 12 รายการ มีผลงานวิจัยกว่า 141 โครงการ เพิ่มมูลค่าการส่งออก 6,600 ล้านบาท
.
7. พัฒนา 14 จังหวัดเป็นเมืองสมุนไพรครบวงจร ทั้งการปลูก แปรรูป และพัฒนาผลิตภัณฑ์ ช่วยสร้างงาน สร้างอาชีพ เพิ่มรายได้ และการท่องเที่ยว สร้างมูลค่าการตลาดในพื้นที่กว่า 8,000 ล้านบาท
.
อ่านเพิ่มเติม คลิกhttps://www.thaigov.go.th/news/contents/details/58041
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เตือนประชาชนป้องกันตนเองและคนในครอบครัวจากโรคฤดูฝน หลังกรมควบคุมโรคชี้ยอดป่วยไข้เลือดออกทั่วประเทศยังสูงแนวโน้มระบาดในผู้ใหญ่มากขึ้น
วันอาทิตย์ที่ 28 สิงหาคม 2565
เตือนประชาชนป้องกันตนเองและคนในครอบครัวจากโรคฤดูฝน หลังกรมควบคุมโรคชี้ยอดป่วยไข้เลือดออกทั่วประเทศยังสูงแนวโน้มระบาดในผู้ใหญ่มากขึ้น
เตือนประชาชนป้องกันตนเองและคนในครอบครัวจากโรคฤดูฝน หลังกรมควบคุมโรคชี้ยอดป่วยไข้เลือดออกทั่วประเทศยังสูงแนวโน้มระบาดในผู้ใหญ่มากขึ้น  ขณะสถาบันสุขภาพเด็กแห่งชาติแนะเฝ้าระวังโรคมือ เท้า ปาก
วันที่ 28 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เนื่องจากขณะนี้ยังอยู่ในช่วงฤดูฝน ซึ่งเป็นฤดูกาลที่มีโรคหลายชนิดที่ต้องเฝ้าระวัง โดยเฉพาะโรคไข้เลือดออก ที่ล่าสุดกรมควบคุมโรค กระทรวงสาธารณสุขได้รายงานพบผู้ป่วยทั่วประเทศเพิ่มขึ้น โดยตั้งแต่วันที่ 1 ม.ค. - 10 ส.ค. 2565 พบผู้ป่วยไข้เลือดออกจํานวน 16,276 ราย เสียชีวิตแล้ว 14 ราย โดยผู้เสียชีวิตส่วนใหญ่เป็นกลุ่มอายุ 35 ปีขึ้นไป สอดคล้องกับแนวโน้มที่ผู้ป่วยเป็นกลุ่มผู้ใหญ่มากขึ้น
ดังนี้ จึงขอให้ประชาชนสังเกตอาการของบุตรหลาน คนในครอบครัว หากมีลักษณะอาการไข้สูงเฉียบพลัน และสูงลอยร่วมกับ ปวดศีรษะ ปวดเมื่อยตามตัว อาจมีจุดแดงเล็กๆ ขึ้นตามลําตัว แขน ขา คลื่นไส้ อาเจียน ปวดท้อง และเบื่ออาหาร โดยหากอาการไข้สูงเกิน 2 วัน เช็ดตัวหรือทานยาแล้วไข้ไม่ลดลงให้รีบพาผู้ป่วยไปพบแพทย์ทันที เพื่อตรวจวินิจฉัยและรักษา ลดโอกาสการเสียชีวิต
นอกจากนี้ ควรกําจัดแหล่งเพาะพันธุ์ยุงลายรอบบ้าน โรงเรียน และชุมชน เช่นใช้ทรายกําจัดลูกน้ําบริเวณน้ําขัง หรือทําลายภาชนะที่มีน้ําขัง ปิดฝาถังขยะให้มิดชิด ทิ้งขยะประเภทภาชนะใส่อาหารลงในถังขยะที่มีฝาปิด เพื่อไม่เป็นการเพิ่มแหล่งเพาะพันธุ์ยุงลาย
น.ส.ไตรศุลี กล่าวว่า ทางด้านสถาบันสุขภาพเด็กแห่งชาติมหาราชินี กรมการแพทย์ ก็ได้มีคําเตือนขอให้พ่อแม่ ผู้ปกครอง รวมถึงครูผู้ดูแลเด็กเล็กในโรงเรียนอนุบาล สถานรับเลี้ยงเด็ก เพิ่มความระมัดระวังการเกิดโรคมือ เท้า ปาก เนื่องจากโรคนี้แม้จะเกิดขึ้นตลอดปีแต่จะเพิ่มขึ้นมากในช่วงฤดูฝน
โดยต้องเฝ้าระวังเด็กเล็กโดยเฉพาะกลุ่มต่ํากว่า 5 ขวบ ทั้งในเรื่องของของความสะอาด การคัดกรอง และสังเกตอาการ ซึ่งผู้ป่วยจะมีไข้ อ่อนเพลีย เจ็บปาก กลืนน้ําลายลําบากเนื่องจากมีตุ่มแดงที่ลิ้น เหงือก และกระพุ้งแก้ม มีตุ่มพองใสแดงที่ฝ่ามือ นิ้วมือ ฝ่าเท้า โดยส่วนใหญ่อาการในเด็กมักไม่รุนแรงและหายได้เอง แต่ก็ต้องมีการดูแลใกล้ชิด โดยเฉพาะหากเป็นกรณีไข้สูง ไม่ยอมทานอาหารหรือดื่มน้ํา อาเจียนบ่อย หอบ แขนขาอ่อนแรง ชัก ต้องรีบพบแพทย์ เพราะอาจเกิดภาวะสมองอักเสบ กล้ามเนื้อหัวใจอักเสบ หรือน้ําท่วมปอด ซึ่งรุนแรงถึงขั้นเสียชีวิตได้
อย่างไรก็ตาม แนวทางปฏิบัติเพื่อป้องกันโควิด19 สามารถป้องกันโรคมือ เท้า ปาก ในเด็กได้ด้วยเช่นกัน ไม่ว่าจะเป็น การสวมหน้ากากอนามัยทุกครั้งที่ออกนอกบ้าน การล้างมือด้วยสบู่บ่อยๆ โดยเฉพาะหลังการสัมผัสน้ํามูก น้ําลาย หรือภายหลังการขับถ่าย หรือเปลี่ยนผ้าอ้อม หลีกเลี่ยงการใช้สิ่งของร่วมกัน เป็นต้น
รัฐบาลไทย-ข่าวทำเนียบรัฐบาล-สธ. แจง เหตุไม่รวมผลตรวจโควิด-19 แบบ RT-PCR กับ ATK
วันศุกร์ที่ 25 กุมภาพันธ์ 2565
สธ. แจง เหตุไม่รวมผลตรวจโควิด-19 แบบ RT-PCR กับ ATK
.....
จากยอดผู้ติดเชื้อโควิด-19 ที่เพิ่มสูงขึ้นในช่วงสัปดาห์ที่ผ่านมา ทั้งจากการตรวจแบบ RT-PCR และ ATK ซึ่งกระทรวงสาธารณสุข (สธ.) รายงานจํานวนผู้ติดเชื้อแยกตามวิธีการตรวจ ไม่ได้นํามารวมกัน โดย นพ.เกียรติภูมิ วงศ์รจิต ปลัดกระทรวงสาธารณสุข ได้ชี้แจงถึงสาเหตุดังกล่าว ดังนี้
.
การนําตัวเลขผลตรวจจากทั้ง 2 วิธีการมารวมกัน อาจไม่ถูกต้องทั้งหมด เนื่องจากผู้ที่มีผลบวกจาก RT-PCR มักจะมีผลบวกจาก ATK มาแล้ว เช่น ในกลุ่ม ATK บวก 100 ราย อาจจะมี RT-PCR บวก 10 ราย รวมถึงกลุ่มเสี่ยงที่ต้องรักษาใน รพ. จะต้องตรวจ RT-PCR ซ้ําเช่นกัน ซึ่งกระทรวงสาธารณสุขมุ่งให้ความสําคัญกับระบบการรักษา ให้อัตราตายต่ํา ดูแลผู้ป่วยหนักให้ดี ส่วนที่ป่วยไม่หนักก็ดูแลไม่ให้ป่วยหนักเพิ่มขึ้น
.
และผู้ที่มีผลการตรวจ ATK เป็นบวก สามารถเข้าสู่ระบบรักษาที่บ้านและชุมชน (Home and Community Isolation) ได้ทันที โดยไม่ต้องตรวจ RT-PCR ซ้ํา เนื่องจากมีความแม่นยําใกล้เคียงกัน ยกเว้นกลุ่มเสี่ยง (ผู้สูงอายุ - กลุ่ม 7 โรคประจําตัว - กลุ่มหญิงตั้งครรภ์)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ชัยวุฒิ” ตรวจเยี่ยมศูนย์ดิจิทัลชุมชน จ.เชียงราย กระตุ้นประชาชนเรียนรู้การใช้เทคโนโลยีรู้ทันกลโกงซื้อขายออนไลน์ ร้องเรียนปัญหาออนไลน์ผ่าน 1212 ได้ทันที
วันเสาร์ที่ 25 กันยายน 2564
“ชัยวุฒิ” ตรวจเยี่ยมศูนย์ดิจิทัลชุมชน จ.เชียงราย กระตุ้นประชาชนเรียนรู้การใช้เทคโนโลยีรู้ทันกลโกงซื้อขายออนไลน์ ร้องเรียนปัญหาออนไลน์ผ่าน 1212  ได้ทันที
“ชัยวุฒิ” ตรวจเยี่ยมศูนย์ดิจิทัลชุมชน จ.เชียงราย กระตุ้นประชาชนเรียนรู้การใช้เทคโนโลยีรู้ทันกลโกงซื้อขายออนไลน์ ร้องเรียนปัญหาออนไลน์ผ่าน 1212  ได้ทันที
เมื่อวันที่25กันยายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ลงพื้นที่จ.เชียงรายตรวจเยี่ยมศูนย์ดิจิทัลชุมชนองค์การบริหารจังหวัดเชียงรายในโอกาสนี้รัฐมนตรีได้กล่าวย้ําว่าปัจจุบันวิถีการใช้ชีวิตของคนไทยเปลี่ยนไปจากการแพร่ระบาดของไวรัสโควิด-19ส่งผลให้พฤติกรรมการบริโภคของประชาชนเปลี่ยนโดยหันมาใช้ประโยชน์จากอินเตอร์เน็ตเพิ่มขึ้นมีการทําธุรกรรมต่างๆผ่านทางออนไลน์ไม่ว่าจะเป็นการสั่งซื้อสินค้าออนไลน์การสั่งอาหารออนไลน์ผ่านแอปพิเคชั่นหรือแพลตฟอร์มต่างๆหรือแม้แต่การทําธุรกรรมทางการเงินต่างๆผ่านช่องทางออนไลน์ซึ่งบางครั้งอาจจะมีช่องโหว่งให้กลุ่มมิฉาชีพใช้ช่องทางดังกล่าวหลอกลวงผู้บริโภคซึ่งเกิดขึ้นบ่อยครั้งและนับวันจะเพิ่มขึ้นอย่างต่อเนื่อง
ในการลงพื้นที่จ.เชียงรายตรวจเยี่ยมศูนย์ดิจิทัลชุมชนฯครั้งนี้เพื่อรับทราบปัญหาและกระตุ้นชุมชนและเป็นการให้ความรู้สร้างความเข้าใจเรื่องการนําเทคโนโลยีไปใช้ในการต่อยอดทางธุรกิจชุมชนโดยประชาชนสามารถร้องเรียนได้ที่หมายเลข1212 ซึ่งเรื่องนี้พลเอกประยุทธ์จันทร์โอชานายกรัฐมนตรีได้กําชับให้เร่งดําเนินการอย่างเด็ดขาด
ที่ผ่านมาข้อมูลศูนย์รับเรื่องร้องเรียนปัญหาออนไลน์1212รายงานตัวเลขผู้บริโภคที่แจ้งเรื่องร้องเรียนในช่วง8เดือน(มกราคม-สิงหาคม)พบว่ามียอดร้องเรียนมากว่า28,000ครั้งโดยส่วนใหญ่จะเป็นเรื่องเกี่ยวกับปัญหาการซื้อขายของทางออนไลน์ถึง62.59% ซึ่งส่วนใหญ่จะเป็นปัญหาสั่งซื้อสินค้าแล้วไม่ได้รับสินค้าหรือสินค้าไม่ตรงตามที่สั่ง และสินค้าที่ได้รับไม่ได้มาตรฐานเป็นต้นรองลงมาคือปัญหาเว็บไซต์ผิดกฎหมายถึง27.06%
**********
รัฐบาลไทย-ข่าวทำเนียบรัฐบาล-เสริมทักษะอาชีพแรงงานรองรับระเบียงเศรษฐกิจภาคใต้
วันอังคารที่ 3 พฤษภาคม 2565
เสริมทักษะอาชีพแรงงานรองรับระเบียงเศรษฐกิจภาคใต้
วันอังคารที่ 3 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพัฒนาพื้นที่เศรษฐกิจใหม่โดยจะพัฒนา 4 จังหวัดภาคใต้ตอนบน ได้แก่ จ.ชุมพร ระนอง สุราษฎร์ธานี และนครศรีธรรมราช เป็นพื้นที่ระเบียงเศรษฐกิจภาคใต้ สู่การเป็นเมืองท่องเที่ยวและบริการระดับโลก พร้อมเร่งเสริมทักษะอาชีพแก่แรงงานและประชาชนในพื้นที่กว่า 10 หลักสูตร เช่น ภาษาอังกฤษสําหรับพนักงานโรงแรม การยกระดับคุณภาพงานบริการที่เป็นเลิศ การทําเบเกอรี่ บาริสต้ามืออาชีพ การแปรรูปอาหารทะเล การนวดเพื่อสุขภาพ นักส่งเสริมสุขภาพแบบองค์รวม นักจัดการด้านอาหารและโภชนาการบนเรือ เพื่อให้เกิดผลิตภัณฑ์การท่องเที่ยวใหม่ๆ ตลอดจนสร้างเครือข่ายการท่องเที่ยวกับประเทศเพื่อนบ้าน ดึงดูดนักท่องเที่ยวจากทั่วโลก สร้างรายได้แก่ชุมชนอย่างยั่งยืน ผู้สนใจสอบถามได้ที่สํานักงานพัฒนาฝีมือแรงงานทุกแห่งทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.เห็นชอบขยายระยะเวลาดำเนินโครงการสนับสนุนเอสเอ็มอีมุ่งสู่อุตสาหกรรมสีเขียวโดยการประยุกต์ใช้เทคโนโลยีคาร์บอนต่ำออกไปอีก 18 เดือน
วันอังคารที่ 8 มีนาคม 2565
ครม.เห็นชอบขยายระยะเวลาดําเนินโครงการสนับสนุนเอสเอ็มอีมุ่งสู่อุตสาหกรรมสีเขียวโดยการประยุกต์ใช้เทคโนโลยีคาร์บอนต่ําออกไปอีก 18 เดือน
ครม.เห็นชอบขยายระยะเวลาดําเนินโครงการสนับสนุนเอสเอ็มอีมุ่งสู่อุตสาหกรรมสีเขียวโดยการประยุกต์ใช้เทคโนโลยีคาร์บอนต่ําออกไปอีก 18 เดือน
วันที่ 8 มีนาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบขยายระยะเวลาดําเนินโครงการสนับสนุนผู้ประกอบการวิสาหกิจขนาดกลางและขนาดย่อมมุ่งสู่อุตสาหกรรมสีเขียวโดยการประยุกต์ใช้เทคโนโลยีคาร์บอนต่ํา ออกไปถึงวันที่ 30มิถุนายน 2566 หลังจากสิ้นสุดโครงการในวันที่ 31 ธันวาคม 2564 หรือขยายระยะเวลาออกไปอีก 18 เดือน
โดยโครงการนี้มีวัตถุประสงค์เพื่อส่งเสริมและพัฒนาเพิ่มขีดความสามารถเพื่อยกระดับการใช้พลังงานอย่างมีประสิทธิภาพในอุตสาหกรรมขนาดกลางและขนาดย่อมในประเทศไทย ปรับปรุงความสามารถในการแข่งขันและมุ่งสู่อุตสาหกรรมสีเขียว(Green Industry) เพิ่มศักยภาพในการแข่งขัน ลดต้นทุนการผลิต ส่งเสริมธุรกิจอุตสาหกรรมให้ดําเนินธุรกิจที่เป็นมิตรต่อชุมชนและสิ่งแวดล้อม ลดการใช้พลังงาน ตลอดจนลดก๊าซเรือนกระจกของประเทศในระยะยาวต่อไป
สําหรับค่าใช้จ่ายในการดําเนินโครงการฯที่ผ่านมา มาจากเงินทุนร่วมระหว่างรัฐบาลไทยและกองทุนสิ่งแวดล้อมโลก(GEF) โดยGEF สนับสนุนเงินจํานวน 1.88 ล้านดอลลาร์สหรัฐ ฝ่ายไทยร่วมสมทบงบดําเนินการที่อยู่ในรูปแบบเงินสด และไม่อยู่ในรูปแบบเงินสดจากกระทรวงอุตสาหกรรมจํานวน 2 ล้านดอลลาร์สหรัฐ และจากธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.)ในฐานะหน่วยงานร่วมดําเนินการสําหรับเงินกู้สําหรับเอสเอ็มอีที่เข้าร่วมโครงการ หรือที่สนใจกู้เพี่อใช้ในการปรับปรุงเครื่องจักรอุปกรณ์จํานวน 7.36 ล้านดอลลาร์สหรัฐ
ทั้งนี้ที่ผ่านมาโครงการฯยังมีกิจกรรมที่ยังไม่สามารถดําเนินการได้ เช่น การปรับปรุงเครื่องจักรอุปกรณ์ของเอสเอ็มอี เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 โดยได้ใช้เงินที่ได้รับสนับสนุนจากGEF ไปจํานวน 0.78 ล้านดอลลาร์สหรัฐ คงเหลือ 1.1 ล้านดอลลาร์สหรัฐ โดยในส่วนของงบดําเนินการที่อยู่ในรูปแบบเงินสดและที่ไม่ใช่เงินสดจากกระทรวงอุตสาหกรรม 2 ล้านดอลลาร์สหรัฐ และวงเงินสินเชื่อสําหรับเอสเอ็มอีจากธพว.จํานวน 7.36 ล้านดอลลาร์สหรัฐ กระทรวงอุตสาหกรรมแจ้งว่า ยังไม่ได้มีการเบิกจ่าย ดังนั้นจึงต้องขอขยายระยะเวลาโครงการฯออกไปอีก 18 เดือน สิ้นสุดโครงการวันที่ 30มิถุนายน 2566 เพื่อให้สามารถดําเนินโครงการฯได้สําเร็จและบรรลุวัตถุประสงค์
-----------------------
รัฐบาลไทย-ข่าวทำเนียบรัฐบาล-รัฐมนตรีฯ สุริยะ นำคณะผู้บริหาร ร่วมบันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2565
วันอังคารที่ 19 กรกฎาคม 2565
รัฐมนตรีฯ สุริยะ นําคณะผู้บริหาร ร่วมบันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2565
รัฐมนตรีฯ สุริยะ นําคณะผู้บริหาร ร่วมบันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2565
วันนี้ (19 กรกฎาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม และนายวีริศ อัมระปาล ผู้ว่าการการนิคมอุตสาหกรรมแห่งประเทศไทย ร่วมบันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2565 เพื่อแสดงความจงรักภักดีและสํานึกในพระมหากรุณาธิคุณ ณ สถานีวิทยุโทรทัศน์แห่งประเทศไทย (NBT) ถนนวิภาวดีรังสิต
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งกรมราชทัณฑ์ ส่งผู้ต้องขังออกทำงาน ให้ทันต่อความต้องการ หลังเอกชนกว่า 50 บริษัท ต้องการจ้างงาน 1 พันคน
วันพฤหัสบดีที่ 4 สิงหาคม 2565
รัฐมนตรีว่าการกระทรวงยุติธรรม เร่งกรมราชทัณฑ์ ส่งผู้ต้องขังออกทํางาน ให้ทันต่อความต้องการ หลังเอกชนกว่า 50 บริษัท ต้องการจ้างงาน 1 พันคน
รัฐมนตรีว่าการกระทรวงยุติธรรม เร่งกรมราชทัณฑ์ ส่งผู้ต้องขังออกทํางาน ให้ทันต่อความต้องการ หลังเอกชนกว่า 50 บริษัท ต้องการจ้างงาน 1 พันคน สั่ง บูรณาการร่วม”คุมประพฤติ”เตรียมติดกําไลอีเอ็มให้พร้อม หวังทํางานเร็วขึ้น หลังตั้งกรมใหม่ยังทําได้ช้า
วันที่ 4 สิงหาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าโครงการนิคมอุตสาหกรรมราชทัณฑ์ว่า ตนได้เรียกทุกหน่วยงานที่เกี่ยวข้องมาหารือ เพื่อเพิ่มความคล่องตัวในการส่งผู้ต้องขังออกไปทํางาน พร้อมสั่งการให้บูรณาการร่วมกับกรมคุมประพฤติ ที่เป็นหน่วยงานรับผิดชอบเรื่องกําไลอีเอ็ม เพราะการจะส่งผู้ต้องขังออกไปทํางาน ต้องติดกําไลอีเอ็ม เพื่อควบคุมในเรื่องของความปลอดภัย
นายสมศักดิ์ กล่าวอีกว่า เรื่องนี้ เราจะแก้ปัญหาที่สุมเอาไว้ คือ ผู้ต้องขังจํานวนไม่น้อยเมื่อพ้นโทษ ก็จะออกไปทําผิดซ้ํา ดังนั้น กระทรวงยุติธรรม ต้องปรับเป็นกระทรวงกึ่งหางาน เพื่อสร้างงาน สร้างอาชีพ ให้กับผู้ต้องขังที่ใกล้จะพ้นโทษแล้ว เพราะจากข้อมูลพบว่า สาเหตุที่ผู้พ้นโทษ กลับไปทําผิดซ้ํา เนื่องจากไม่มีงานทํา สังคมไม่ยอมรับ จึงเลือกทางผิดแบบเดิม
“ตอนนี้ เราสามารถส่งผู้ต้องขัง ใส่กําไลอีเอ็ม ออกไปทํางานได้แล้ว แต่ยังได้จํานวนไม่มาก จึงต้องเร่งให้กรมราชทัณฑ์ พิจารณาผู้ต้องขังให้ทันต่อความต้องการของผู้ประกอบการ เพราะขณะนี้ มีผู้ประกอบการกว่า 50 บริษัท ต้องการจ้างงานกว่า 1 พันคน ดังนั้น ต้องรีบประสานกรมคุมประพฤติ ให้เตรียมพร้อมเรื่องกําไลอีเอ็ม และประสานกับผู้ประกอบการล่วงหน้า ซึ่งกรมราชทัณฑ์ ต้องพยายามลดขั้นตอน และทุกอย่างจะเร็วขึ้น ” รมว.ยุติธรรม กล่าว
นายสมศักดิ์ กล่าวอีกว่า ขณะนี้ เรามีองค์กรที่พร้อม เพียงแต่ยังไม่สามารถขับเคลื่อนได้ทุกกิ่ง โดยในตอนต้น คนยังไม่เยอะ เรายังสามารถบูรณาการร่วมกันทุกหน่วยงานไหว แต่ถ้าเริ่มมีอัตราการจ้างงานที่สูง ก็อาจจะต้องตั้งเป็นกรม เพื่อให้มีการบริหารจัดการที่เป็นระบบมากขึ้น และรวดเร็ว แต่ตอนนี้ ตนอยากให้ดึงภาคเอกชน เข้ามาช่วยเหลือก่อน ซึ่งจะทําให้การทํางานของเราเร็วขึ้นมาก ส่วนอนาคตหากกําไลอีเอ็ม ไม่เพียงพอ ก็ขอให้หน่วยงานที่เกี่ยวข้อง เร่งศึกษาว่า เราจะทําลักษณะใดได้บ้าง เพราะตนต้องการแก้ปัญหานี้ แบบยั่งยืน โดยหากผู้ต้องขังมีงานทําในช่วงใกล้พ้นโทษ ก็จะมีเงินทุนติดตัว ไปประกอบอาชีพในอนาคตได้ ซึ่งจะช่วยลดการกลับไปกระทําผิดซ้ําได้อย่างเป็นรูปธรรม
รัฐบาลไทย-ข่าวทำเนียบรัฐบาล-คณะรัฐมนตรีเห็นชอบร่างพระราชกฤษฎีกากำหนดอัตราภาษีที่ดินและสิ่งปลูกสร้าง พ.ศ. .... สำหรับใช้เป็นฐานในการจัดเก็บภาษีตั้งแต่ปี 2565 เป็นต้นไป
วันอังคารที่ 7 ธันวาคม 2564
คณะรัฐมนตรีเห็นชอบร่างพระราชกฤษฎีกากําหนดอัตราภาษีที่ดินและสิ่งปลูกสร้าง พ.ศ. .... สําหรับใช้เป็นฐานในการจัดเก็บภาษีตั้งแต่ปี 2565 เป็นต้นไป
เมื่อวันที่ 7 ธ.ค.2564 ครม.มีมติเห็นชอบหลักการตามร่างพระราชกฤษฎีกากําหนดอัตราภาษีที่ดินและสิ่งปลูกสร้าง พ.ศ. .... สําหรับการจัดเก็บภาษีที่ดินและสิ่งปลูกสร้างตั้งแต่ปี 2565 ตามที่กระทรวงการคลังเสนอ
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 7 ธันวาคม 2564 คณะรัฐมนตรีได้มีมติเห็นชอบหลักการตามร่างพระราชกฤษฎีกากําหนดอัตราภาษีที่ดินและสิ่งปลูกสร้าง พ.ศ. .... (ร่างพระราชกฤษฎีกาฯ) สําหรับการจัดเก็บภาษีที่ดินและสิ่งปลูกสร้างตั้งแต่ปี 2565 ตามที่กระทรวงการคลังเสนอ โดยเหตุที่ต้องเสนอร่างพระราชกฤษฎีกาฯ เนื่องจากพระราชบัญญัติภาษีที่ดินและสิ่งปลูกสร้าง พ.ศ. 2562 (พ.ร.บ. ภาษีที่ดินฯ) ได้กําหนดอัตราเพดานของภาษีไว้ตามมาตรา 37 และกําหนดอัตราภาษีที่จะจัดเก็บไว้ในบทเฉพาะกาล มาตรา 94 แต่ให้ใช้อัตราตามบทเฉพาะกาลได้เพียง 2 ปี (ปี 2563 - 2564) ซึ่งจะสิ้นสุดวันที่ 31 ธันวาคม 2564 และเมื่อพ้นระยะเวลาจะต้องประกาศอัตราภาษีที่จะจัดเก็บโดยตราเป็นพระราชกฤษฎีกาแทน ดังนั้น กระทรวงการคลังจึงได้เสนอร่างพระราชกฤษฎีกาฯ ฉบับดังกล่าว ทั้งนี้ ยังคงกําหนดอัตราภาษีที่จะจัดเก็บไว้คงเดิม กล่าวคือ
การจัดเก็บภาษีที่ดินและสิ่งปลูกสร้างตามพ.ร.บ. ภาษีที่ดินฯตั้งแต่ปีภาษี พ.ศ. 2565เป็นต้นไป ให้ใช้อัตราภาษีตามประเภทการใช้ประโยชน์และจัดเก็บภาษีตามมูลค่าที่ดินและ/หรือสิ่งปลูกสร้างในลักษณะขั้นบันได (อัตราก้าวหน้า) ได้แก่
1. ที่ดินหรือสิ่งปลูกสร้างที่ใช้ประโยชน์ในการประกอบเกษตรกรรมอัตราภาษีร้อยละ 0.01 - 0.1
2. ที่ดินหรือสิ่งปลูกสร้างที่ใช้ประโยชน์เป็นที่อยู่อาศัยอัตราภาษีร้อยละ 0.02 - 0.1
3. ที่ดินหรือสิ่งปลูกสร้างที่ใช้ประโยชน์อื่นอัตราภาษีร้อยละ 0.3 - 0.7
4. ที่ดินหรือสิ่งปลูกสร้างที่ทิ้งไว้ว่างเปล่าหรือไม่ได้ทําประโยชน์ตามควรแก่สภาพอัตราภาษีร้อยละ 0.3 – 0.7
สํานักงานเศรษฐกิจการคลัง
โทร 02 2739020 ต่อ 3519, 3548, 3521
รัฐบาลไทย-ข่าวทำเนียบรัฐบาล-รมว.ดีอีเอส สถาบันคิดดิจิทัลฝรั่งเศสสนใจไทย ร่วมโปรเจค พัฒนาดิจิทัล พร้อมขับเคลื่อนพัฒนา 5G ในไทย
วันเสาร์ที่ 11 ธันวาคม 2564
รมว.ดีอีเอส สถาบันคิดดิจิทัลฝรั่งเศสสนใจไทย ร่วมโปรเจค พัฒนาดิจิทัล พร้อมขับเคลื่อนพัฒนา 5G ในไทย
รมว.ดีอีเอส สถาบันคิดดิจิทัลฝรั่งเศสสนใจไทย ร่วมโปรเจค พัฒนาดิจิทัล พร้อมขับเคลื่อนพัฒนา 5G ในไทย
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)พร้อมกับนายศรัณย์เจริญสุวรรณเอกอัครราชทูตณกรุงปารีสประเทศฝรั่งเศสเป็นผู้เเทนรัฐบาลไทยตรวจเยี่ยมชมสถาบันคิดดิจิทัลแห่งแรกของฝรั่งเศสเเละHuiwei openlapโดยรัฐมนตรีกระทรวงดิจิทัลฯเปิดเผยว่าสถาบันคิดดิจิทัลฝรั่งเศสจัดว่าเป็นHUBดิจิทัลให้ความสําคัญกับการพัฒนาเพื่อเพิ่มขีดความสามารถด้านดิจิทัลให้กับประชาชนและภาคธุรกิจเพื่อนําไปต่อยอดทางการค้าและเศรษฐกิจโดยเน้นการพัฒนาทางด้านดิจิทัลควบคู่ไปกับการพัฒนาสิ่งแวดล้อม ทั้งนี้สถาบันดังกล่าวให้ความสนใจที่จะชวนประเทศไทยเป็นพันธมิตรเพื่อพัฒนาโปรเจคด้านดิจิทัลด้วย
สําหรับสถาบันเเห่งนี้ก่อตั้งขึ้นมา12ปีเเล้วซึ่งเป็นสถาบันคิดดิจิทัลแห่งแรกของฝรั่งเศส ที่ประชาชนเเละชุมชนสามารถมีส่วนรวมเเละรับรู้ข้อมูลข่าวสารที่เกี่ยวข้องกับดิจิทัลเพื่อการพัฒนาที่ยั่งยืนได้นอกจากนี้ยังมีHUB Labเฮาส์ให้รวมตัวกันในด้านดิจิทัลนวัตกรรมตลอดจนนโยบายเชิงลึกด้านเศรษฐกิจดิจิทัลด้วยองค์ความรู้ของนักวิเคราะห์วิทยากรและผู้เชี่ยวชาญด้วยพร้อมกันนี้ยังมีศูนย์Huwei openlapไว้สําหรับให้เยาวชนหรือนักศึกษาคิดค้นเเละพัฒนาวิจัยเทคโนโลยีเพื่อพัฒนาต่อยอดนวัตกรรมเทคโลยี5G ซึ่งศูนย์ดังกล่าวก็มีที่ประเทศไทยด้วยเเละในอนาคตกําลังจะกลายเป็นศูนย์ที่เราสามารถสร้างงานวิจัยทางดิจิทัลเพื่อนําไปพัฒนาโปรเจคต่อยอดทางเศรษฐกิจดิจิทัลต่อไป
*************
รัฐบาลไทย-ข่าวทำเนียบรัฐบาล-สำนักงานปลัดกระทรวงยุติธรรมคว้ารางวัลเลิศรัฐ PMQA ๔.๐ ระดับก้าวหน้า
วันพฤหัสบดีที่ 16 กันยายน 2564
สํานักงานปลัดกระทรวงยุติธรรมคว้ารางวัลเลิศรัฐ PMQA ๔.๐ ระดับก้าวหน้า
สํานักงานปลัดกระทรวงยุติธรรมคว้ารางวัลเลิศรัฐ PMQA ๔.๐ ระดับก้าวหน้า
ในวันพฤหัสบดีที่ ๑๖ กันยายน ๒๕๖๔ สํานักงานปลัดกระทรวงยุติธรรม โดยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับมอบรางวัลคุณภาพการบริหารจัดการภาครัฐ ๔.๐ (PMQA ๔.๐) ระดับก้าวหน้า (Advance) จากนายวิษณุ เครืองาม รองนายกรัฐมนตรี (ประธานในพิธี) ผ่านระบบอิเล็กทรอนิกส์ ในพิธีมอบรางวัลเลิศรัฐ 2564 ผ่านระบบออนไลน์ ทั้งนี้ รางวัลเลิศรัฐ (Public Sector Excellence Awards : PSE Awards) เป็นรางวัลที่สํานักงานคณะกรรมการพัฒนาระบบราชการ (ก.พ.ร.) มอบให้กับหน่วยงานของรัฐที่ดําเนินการพัฒนาองค์กรอย่างต่อเนื่อง และมีผลดําเนินการปรับปรุงองค์กรตามเกณฑ์คุณภาพการบริหารจัดการภาครัฐอย่างโดดเด่น เพื่อส่งเสริมให้ส่วนราชการยกระดับมาตรฐานคุณภาพการให้บริการ ให้เทียบเท่าสากลตามเกณฑ์คุณภาพการบริหารจัดการภาครัฐ และมุ่งสู่การเป็นองค์กรที่มีความเป็นเลิศอย่างยั่งยืน
รัฐบาลไทย-ข่าวทำเนียบรัฐบาล-ขยายระบบดูแลผู้ป่วยโควิด-19 Telemedicine และ เจอ-แจก-จบ
วันอังคารที่ 16 สิงหาคม 2565
ขยายระบบดูแลผู้ป่วยโควิด-19 Telemedicine และ เจอ-แจก-จบ
วันพุธที่ 10 สิงหาคม 2565
ขยายระบบดูแลผู้ป่วยโควิด-19 Telemedicine และ เจอ-แจก-จบ
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขยายการดูแลผู้ป่วยโควิด-19 ผ่านระบบ Telemedicine ให้ครอบคลุมทั้งสิทธิบัตรทองและสิทธิข้าราชการ โดยผู้ป่วยเลือกลงทะเบียนเพียง 1 แอปพลิเคชัน ได้แก่ แอปพลิเคชัน “Clicknic” สําหรับผู้ป่วยทุกกลุ่มทั่วประเทศ แอปพลิเคชัน “MorDee” สําหรับผู้ป่วยสีเขียวในพื้นที่ กทม.และปริมณฑล และแอปพลิเคชัน “Good Doctor” สําหรับผู้ป่วยสีเขียวในพื้นที่ กทม. นนทบุรี ปทุมธานี และสมุทรปราการ จากนั้นรอเจ้าหน้าที่ติดต่อกลับเพื่อพบแพทย์ผ่านระบบออนไลน์และจัดส่งยาฟรีถึงบ้าน นอกจากนี้ ยังขยายการดูแลของโครงการเจอ-แจก-จบ ให้ผู้ป่วยโควิด-19 สิทธิบัตรทอง สิทธิข้าราชการ และสิทธิประกันสังคม สามารถเลือกรับยาจากร้านขายยาที่เข้าร่วมโครงการกับ สปสช. ได้ทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จังหวัดนราธิวาส จัดพิธีมอบคัมภีร์เทศน์เฉลิมพระเกียรติฯ บทพระธรรมเทศนาเฉลิมพระธรรมบารมีใน "อุภินนมัตถจรกถา" เฉลิมพระธรรมบารมีสมเด็จพระบรมราชชนนีพันปีหลวง
วันเสาร์ที่ 6 สิงหาคม 2565
จังหวัดนราธิวาส จัดพิธีมอบคัมภีร์เทศน์เฉลิมพระเกียรติฯ บทพระธรรมเทศนาเฉลิมพระธรรมบารมีใน "อุภินนมัตถจรกถา" เฉลิมพระธรรมบารมีสมเด็จพระบรมราชชนนีพันปีหลวง
จังหวัดนราธิวาส จัดพิธีมอบคัมภีร์เทศน์เฉลิมพระเกียรติฯ บทพระธรรมเทศนาเฉลิมพระธรรมบารมีใน "อุภินนมัตถจรกถา" เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เมื่อวันที่ 5 สิงหาคม 2565 เวลา 10.00 น. นายสนั่น พงษ์อักษร ผู้ว่าราชการจังหวัดนราธิวาส เป็นประธานฝ่ายฆราวาสในพิธีมอบคัมภีร์เทศน์เฉลิมพระเกียรติฯ บทพระธรรมเทศนาเฉลิมพระธรรมบารมีใน "อุภินนมัตถจรกถา" เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมด้วย ผู้อํานวยการสํานักงานพระพุทธศาสนาจังหวัดนราธิวาส วัฒนธรรมจังหวัดนราธิวาส นายอําเภอสุไหงโก-ลก และหัวหน้าส่วนราชการในพื้นที่ โดยมีพระโสภณคุณาธาร เจ้าคณะจังหวัดนราธิวาส เป็นประธานฝ่ายสงฆ์มอบคัมภีร์ให้แก่ เจ้าคณะอําเภอ เจ้าคณะตําบล และเจ้าอาวาสทุกวัดในจังหวัด จํานวน 80 วัด ณ วัดทองดีประชาราม อ.สุไหงโก-ลก จ.นราธิวาส
นายสนั่น พงษ์อักษร ผู้ว่าราชการจังหวัดนราธิวาส กล่าวว่า เนื่องด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 90 พรรษา ในวันที่ 12 สิงหาคม 2565 ถือเป็นปีมหามงคลยิ่ง ที่พสกนิกรชาวไทยจะได้ร่วมกันสร้างความดีถวายแด่พระองค์ และเพื่อน้อมสํานึกในพระมหากรุณาธิคุณอันหาที่สุดมิได้ที่พระองค์ได้ทรงงานอย่างหนักเคียงข้างพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และนําความผาสุกร่มเย็นไปทั่วทุกภูมิภาคของประเทศ ตลอดระยะเวลากว่า 70 ปี
นายสนั่น พงษ์อักษร ผู้ว่าราชการจังหวัดนราธิวาส กล่าวเพิ่มเติมว่า คัมภีร์เทศน์เฉลิมพระเกียรติฯ ดังกล่าว สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เป็นประธานในพิธีมอบให้แก่ผู้ว่าราชการจังหวัดทุกจังหวัด เมื่อวันที่ 1 สิงหาคม 2565 ณ วัดราชบพิธสถิตมหาสีมาราม เพื่อนําไปแสดงเผยแพร่ให้พุทธศาสนิกชนทั่วประเทศ และจัดให้มีการเทศน์และทําบุญตลอดปี 2565
รัฐบาลไทย-ข่าวทำเนียบรัฐบาล-เปิดหลักการกระจายวัคซีนโควิด-19 เน้นการควบคุมโรค
วันจันทร์ที่ 28 มิถุนายน 2564
เปิดหลักการกระจายวัคซีนโควิด-19 เน้นการควบคุมโรค
วันจันทร์ที่ 14 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกําหนดหลักการกระจายวัคซีนอย่างเท่าเทียมและมีประสิทธิภาพ โดยให้ทุกจังหวัดได้รับวัคซีนพร้อมกัน เพื่อให้เริ่มต้นได้พร้อมกัน แต่ในปริมาณที่แตกต่างกันตามจํานวนประชากร อายุ จํานวนผู้ติดเชื้อ กลุ่มเสี่ยง อาชีพ และลักษณะเฉพาะของพื้นที่ เช่น เป็นแหล่งท่องเที่ยว หรือเป็นย่านเศรษฐกิจที่สําคัญ เป็นต้น โดยจังหวัดจะเป็นผู้บริหารจัดการวัคซีนภายในจังหวัดเอง และทุกคนที่จองคิวไว้แล้วจะต้องได้รับวัคซีน โดยพยายามยึดวันจองเดิมให้ได้มากที่สุด หากมีการเปลี่ยนแปลงจะเร่งแก้ปัญหาโดยเร็ว ทั้งนี้ วัคซีนที่รัฐบาลจัดสรรให้ประชาชนจะทยอยเข้าประเทศมากขึ้นเรื่อยๆ เพื่อรองรับความต้องการของประชาชน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กทม. ตั้งศูนย์พักคอยเด็กติดโควิด โทร. 1669 กด 2
วันพุธที่ 4 สิงหาคม 2564
กทม. ตั้งศูนย์พักคอยเด็กติดโควิด โทร. 1669 กด 2
....
กทม. จัดตั้งศูนย์พักคอยเด็ก ณ ศูนย์สร้างสุขทุกวัยเกียกกาย เขตดุสิต รับดูแลเด็กป่วยโควิด-19 อายุ 3 – 14 ปี โดยมีทีมแพทย์จากวชิรพยาบาล พยาบาล สาธารณสุข อาสาสมัครพี่เลี้ยงเด็ก และครูอาสา คอยดูแลอย่างใกล้ชิดตลอด 24 ชั่วโมง หากผู้ป่วยมีอาการเพิ่มขึ้นก็สามารถส่งเข้า รพ.ได้ทันที
.
ภายในศูนย์มีกิจกรรมและของเล่นตามช่วงวัย ให้ผู้ป่วยเด็กผ่อนคลายความเครียดที่ต้องอยู่ห่างจากครอบครัว เพราะหลายครอบครัวที่ผู้ใหญ่ติดเชื้อและต้องเข้า รพ.ไปก่อน หรือผู้ใหญ่ไม่ติดเชื้อแต่เด็กติดจึงต้องแยกกันเพื่อรักษาตัว หากต้องการขอรับบริการ โทร.สายด่วน ศูนย์เอราวัณ 1669 กด 2 ครับ
Cr: ผู้ว่าฯ อัศวิน และ เอิร์ธ พงศกร ขวัญเมือง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงสุขภาพผู้สูงอายุ กำชับสถานดูแลผู้สูงอายุทั่วประเทศ ให้เจ้าหน้าที่และญาติ ปฏิบัติตามมาตรการป้องกันโควิด-19 อย่างเคร่งครัด ลดกิจกรรมการรวมตัวของผู้สูงอายุ
วันอังคารที่ 2 สิงหาคม 2565
โฆษกรัฐบาลเผย นายกฯ ห่วงสุขภาพผู้สูงอายุ  กําชับสถานดูแลผู้สูงอายุทั่วประเทศ ให้เจ้าหน้าที่และญาติ ปฏิบัติตามมาตรการป้องกันโควิด-19 อย่างเคร่งครัด ลดกิจกรรมการรวมตัวของผู้สูงอายุ
โฆษกรัฐบาลเผย นายกฯ ห่วงสุขภาพผู้สูงอายุ  กําชับสถานดูแลผู้สูงอายุทั่วประเทศ ให้เจ้าหน้าที่และญาติ ปฏิบัติตามมาตรการป้องกันโควิด-19 อย่างเคร่งครัด ลดกิจกรรมการรวมตัวของผู้สูงอายุ เพื่อความปลอดภัยและลดความเสี่ยงในการติดเชื้อ
วันนี้ (2 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยสุขภาพผู้สูงอายุที่พํานักอยู่ในสถานดูแลผู้สูงอายุทั่วประเทศ หลังกรมอนามัยรายงานพบผู้ติดเชื้อในสถานดูแลผู้สูงอายุ จํานวน 23 ราย โดยขอให้เจ้าหน้าที่คัดกรองสุขภาพผู้ปฏิบัติงาน ผู้มาติดต่อและญาติ หมั่นทําความสะอาดจุดเสี่ยงในพื้นที่ และหลีกเลี่ยงการจัดกิจกรรมที่มีการรวมตัวของผู้สูงอายุ เพื่อความปลอดภัยและเป็นการลดความเสี่ยงในการติดเชื้อ เนื่องจากผู้สูงอายุส่วนใหญ่มีโรคประจําตัวอาจทําให้มีอาการรุนแรงและเสี่ยงต่อการเสียชีวิตมากกว่าประชากรกลุ่มอื่น พร้อมทั้งฝากถึงครอบครัวที่มีผู้สูงอายุอยู่ร่วมกัน ขอให้รักษาสุขอนามัยหลังกลับจากทํางานหรือเดินทางกลับบ้านและหมั่นสังเกตอาการของตนเอง หากพบว่ามีความเสี่ยงควรลดการใกล้ชิดกับผู้สูงอายุจนกว่าอาการจะปกติ
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,843 ราย จําแนกเป็น ผู้ติดเชื้อในประเทศ 1,843 ราย และผู้ป่วยมาจากต่างประเทศ 0 ราย ผู้เสียชีวิต 27 ราย ผู้ที่กําลังรักษาตัว 22,012 ราย และมียอดผู้ที่หายป่วยกลับบ้านแล้ว 2,514 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,370,692 ราย จํานวนผู้หายป่วยสะสมจํานวน 2,372,190 ราย ผู้ป่วยปอดอักเสบรักษาตัวอยู่ในโรงพยาบาลจํานวน 916 ราย
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดราชบุรี วันที่ 17 มิ.ย. 65 ผู้ร่วมงานจะไม่ถูกดำเนินคดี
วันพุธที่ 15 มิถุนายน 2565
กยศ. ร่วมจัดมหกรรมไกล่เกลี่ยหนี้จังหวัดราชบุรี วันที่ 17 มิ.ย. 65 ผู้ร่วมงานจะไม่ถูกดําเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน จังหวัดราชบุรี ในวันศุกร์ที่ 17 มิถุนายน 2565
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน จังหวัดราชบุรี ในวันศุกร์ที่ 17 มิถุนายน 2565 ณ โรงแรม ณ เวลา ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน จังหวัดราชบุรี ในวันศุกร์ที่ 17 มิถุนายน 2565 ณ โรงแรม ณ เวลา จังหวัดราชบุรี โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-นฤมล มอบข้าวกล่องทีมจิตอาสา ส่งกำลังใจผู้ปฏิบัติหน้าที่ดูแลผู้ป่วยโควิด
วันเสาร์ที่ 31 กรกฎาคม 2564
นฤมล มอบข้าวกล่องทีมจิตอาสา ส่งกําลังใจผู้ปฏิบัติหน้าที่ดูแลผู้ป่วยโควิด
รมช.แรงงงาน ส่งทีมมอบข้าวกล่องทีมจิตอาสา เพื่อขอบคุณและร่วมเป็นกําลังใจในปฏิบัติหน้าที่ดูแลผู้ป่วยโควิด
วันที่ 31 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ระลอกนี้ ที่มีจํานวนผู้ติดเชื้อเพิ่มมากขึ้นอย่างต่อเนื่อง ซึ่งได้ส่งผลกระทบไปยังพี่น้องประชาชนหลายกลุ่ม จึงได้มอบหมายให้ทีมงานลงพื้นทีมมอบข้าวกล่องอย่างต่อเนื่อง ซึ่งที่ผ่านมาได้นําไปมอบให้กับแคมป์คนงานก่อสร้าง บุคลกรทางการแพทย์ทั้งโรงพยาบาลหลักและโรงพยาบาลสนาม ขณะนี้ได้ขยายไปยังกลุ่มเป้าหมายอื่น ในครั้งนี้ได้มอบให้แก่ศูนย์การเคลื่อนย้าย กองทัพบก และกลุ่มจิตอาสาที่ปฏิบัติหน้าที่ดูแลประสานงาน ให้ความช่วยเหลือผู้ป่วยโควิด-19
“ขอบคุณในน้ําใจและความเสียสละของทีมจิตอาสาที่มีต่อพี่น้องประชาชนชาวไทยทุกคน เชื่อเป็นอย่างยิ่งว่าความร่วมมือที่เกิดขึ้นจากทุกภาคส่วน จะทําให้สถานการณ์จะค่อย ๆ ดีขึ้นและผ่านพ้นวิกฤตินี้ไปได้อย่างแน่นอน” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-“อนุชา” ลงพื้นที่พัทลุง เดินหน้าแก้ไขปัญหาความเดือดร้อนของสมัชชาคนจน กรณีการตัดโค่นต้นยางพาราในพื้นที่ จ.ตรัง พัทลุง และนครศรีธรรมราช ให้เกิดผลเป็นรูปธรรมโดยเร็ว
วันอาทิตย์ที่ 29 พฤษภาคม 2565
“อนุชา” ลงพื้นที่พัทลุง เดินหน้าแก้ไขปัญหาความเดือดร้อนของสมัชชาคนจน กรณีการตัดโค่นต้นยางพาราในพื้นที่ จ.ตรัง พัทลุง และนครศรีธรรมราช ให้เกิดผลเป็นรูปธรรมโดยเร็ว
“อนุชา” ลงพื้นที่พัทลุง เดินหน้าแก้ไขปัญหาความเดือดร้อนของสมัชชาคนจน กรณีการตัดโค่นต้นยางพาราในพื้นที่ จ.ตรัง พัทลุง และนครศรีธรรมราช ให้เกิดผลเป็นรูปธรรมโดยเร็ว
วันนี้ (29 พฤษภาคม 2565) นายอนุชา นาคาศัย รัฐมนตรีประจําสํานักนายกรัฐมนตรี ประธานอนุกรรมการประสานงานเร่งติดตามการแก้ไขปัญหาของสมัชชาคนจน พร้อมด้วย นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายมงคลชัย สมอุดร รองปลัดสํานักนายกรัฐมนตรี นายกู้เกียรติ วงศ์กระพันธุ์ ผู้ว่าราชการจังหวัดพัทลุง ผู้แทนส่วนราชการที่เกี่ยวข้อง และผู้แทนแก้ไขปัญหาของสมัชชาคนจนร่วมลงพื้นที่ จังหวัดพัทลุง เพื่อแก้ไขปัญหาความเดือดร้อนของสมัชชาคนจน กรณีการตัดโค่นต้นยางพาราในพื้นที่จังหวัดตรัง จังหวัดพัทลุง และจังหวัดนครศรีธรรมราช
นายอนุชาฯ กล่าวว่า ปัญหาการตัดโค่นต้นยางพาราฯ ปัจจุบันอยู่ระหว่างการดําเนินการของสํานักงานคณะกรรมการกฤษฎีกาเกี่ยวกับการเสนอร่างพระราชกฤษฎีกาต่อคณะรัฐมนตรี เพื่อให้ความเห็นชอบในหลักการการออกกฎหมายลําดับรอง ส่งผลให้ประชาชนในพื้นที่ไม่สามารถตัดโค่นต้นยางพาราได้ ทําให้ได้รับความเดือดร้อน ตนเองในฐานะที่ได้รับมอบหมายยืนยันจะเร่งดําเนินการแก้ไขปัญหาที่สะสมมายาวนานให้เกิดผลเป็นรูปธรรมโดยเร็วที่สุด ทั้งนี้ ต้องอาศัยความร่วมมือภาคส่วนต่าง ๆ ที่มีความเห็นต่างคัดค้านการดําเนินการของภาครัฐ ขอให้เห็นถึงปัญหาของประชาชนเป็นหลัก ร่วมมือกับรัฐบาลช่วยกันเดินหน้าแก้ไขปัญหาอย่างยั่งยืนให้กับประชาชน
นายอนุชาฯ ระบุ พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี เข้าใจถึงปัญหาความเดือดร้อนของประชาชน ได้มอบหมายและกําชับให้ตนทํางานร่วมกับหน่วยงานที่เกี่ยวข้องแก้ไขปัญหาให้ได้ อย่าทิ้งปัญหาให้เป็นภาระของลูกหลานในอนาคต อะไรที่เป็นความเดือดร้อนของประชาชนให้เร่งดําเนินการแก้ไข สําหรับปัญหาเกี่ยวกับระเบียบ ข้อกฎหมายของส่วนราชการ นายกรัฐมนตรีได้สั่งการให้ภาครัฐช่วยเหลืออย่างเต็มที่ ให้ประชาชนได้รับผลประโยชน์มากที่สุดจากระเบียบและข้อกฎหมายดังกล่าว ขอให้ประชาชนเชื่อมั่นว่ารัฐบาลพยายามทําอย่างเต็มที่ เพื่อแก้ไขปัญหาให้กับประชาชน ยืนยันรัฐบาลและหน่วยงานภาครัฐไม่ได้กลั่นแกล้งประชาชน ทุกคนมีความมุ่งมั่น ทุ่มเททํางานเพื่อให้ปัญหาได้รับการแก้ไข เพื่อคุณภาพชีวิตที่ดี และเพื่อความสุขของประชาชน
สําหรับการแก้ไขปัญหาในเบื้องต้นเพื่อบรรเทาความเดือดร้อนของประชาชนกรณีตัดโค่นยางพารา นายอนุชาฯ มอบหมายตัวแทนประชาชน ตัวแทนสมัชชาคนจน ผู้แทนส่วนราชการที่เกี่ยวข้องหารือให้ได้ข้อสรุป เพื่อนําเสนอให้พิจารณา พร้อมประสานให้กระทรวงทรัพยากรธรรมชาติและสิ่งแวดล้อม กรมป่าไม้และกรมอุทยานแห่งชาติ สัตว์ป่า และพันธุ์พืช เพื่อแก้ไขปัญหาเบื้องให้กับประชาชนระหว่างรอพระราชกฤษฎีกาฯ โอกาสนี้ ผู้แทนประชาชนได้กล่าวขอบคุณ นายอนุชาฯ และรัฐบาล ที่แสดงความตั้งใจจริงในการแก้ไขปัญหาให้กับประชาชน ซึ่งเป็นปัญหามายาวนาน ขอให้เร่งดําเนินการให้เกิดผลโดยเร็วต่อไป สมกับที่ประชาชนรอคอยมาเป็นเวลานาน
รัฐบาลไทย-ข่าวทำเนียบรัฐบาล-กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 11 พฤศจิกายน 2564
วันพฤหัสบดีที่ 11 พฤศจิกายน 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 11 พฤศจิกายน 2564
...
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 11 พฤศจิกายน 2564 รายละเอียดดังนี้
1. มีโครงข่ายคมนาคมได้รับผลกระทบ รวม 41 เส้นทาง จํานวน 41 แห่ง สามารถสัญจรผ่านได้ 26 แห่ง สัญจรผ่านไม่ได้ 15 แห่ง
2. ถนนทางหลวง ได้รับผลกระทบ รวม 5 เส้นทาง จํานวน 5 แห่ง
3. ถนนทางหลวงชนบท ได้รับผลกระทบ รวม 36 เส้นทาง จํานวน 36 แห่ง สามารถสัญจรผ่านได้ 21 แห่ง สัญจรผ่านไม่ได้ 15 แห่ง
4. มีจังหวัดที่ได้รับผลกระทบจากเหตุอุทกภัย ทั้งหมด 14 จังหวัด โดยจังหวัดที่ได้รับผลกระทบมากที่สุด 5 อันดับแรก ได้แก่ 1) จังหวัดพระนครศรีอยุธยา 2) จังหวัดนครปฐม 3) จังหวัดมหาสารคาม 4) จังหวัดสุพรรณบุรี และ 5) จังหวัดสุรินทร์
5. บริษัท ขนส่ง จํากัด และการรถไฟแห่งประเทศไทย สามารถเดินรถได้ตามปกติ
6. กรมเจ้าท่า ตั้งศูนย์ให้ความช่วยเหลือผู้ประสบภัย จัดชุดถุงยังชีพ อาหาร และน้ําดื่มแจกจ่ายให้กับประชาชนพร้อมลงพื้นที่ช่วยเหลือประชาชนในพื้นที่ที่ได้รับผลกระทบจากเหตุอุทกภัย
7. กรมทางหลวงและกรมทางหลวงชนบทนําเครื่องจักรเข้าซ่อมแซมถนนที่ได้รับความเสียหาย ติดตั้งป้ายเตือนและอุปกรณ์ เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย ในส่วนของท่าเรือและท่าอากาศยาน ยังไม่มีรายงานการได้รับผลกระทบจากสถานการณ์อุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” พอใจประเทศไทยฉีดวัคซีนได้เร็วกว่าแผนเดิม เข้าใกล้ความสำเร็จในการฉีดวัคซีน 100 ล้านโดส ตามเป้าหมายก่อนสิ้นปี ขณะที่สัญญาณสถานการณ์โควิด-19 ภาคใต้มีทิศทางดีขึ้น
วันพฤหัสบดีที่ 11 พฤศจิกายน 2564
โฆษกรัฐบาลเผย “นายกฯ” พอใจประเทศไทยฉีดวัคซีนได้เร็วกว่าแผนเดิม เข้าใกล้ความสําเร็จในการฉีดวัคซีน 100 ล้านโดส ตามเป้าหมายก่อนสิ้นปี ขณะที่สัญญาณสถานการณ์โควิด-19 ภาคใต้มีทิศทางดีขึ้น
โฆษกรัฐบาลเผย “นายกฯ” พอใจประเทศไทยฉีดวัคซีนได้เร็วกว่าแผนเดิม เข้าใกล้ความสําเร็จในการฉีดวัคซีน 100 ล้านโดส ตามเป้าหมายก่อนสิ้นปี ขณะที่สัญญาณสถานการณ์โควิด-19 ภาคใต้มีทิศทางดีขึ้น
วันที่ 11 พ.ย. 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมการฉีดวัคซีนโควิด-19 ไทย เดินหน้าได้อย่างรวดเร็วกว่าแผนที่ตั้งไว้เดิม ทั้งนี้ กระทรวงสาธารณสุข คาดว่าไทยจะบรรลุเป้าหมายการฉีดวัคซีนโควิด-19 ได้ 100 ล้านโดส ในปลายเดือนพศฤจิกายนนี้ ซึ่งเร็วกว่าแผนเดิมถึง 1 เดือน ซึ่งกรมควบคุมโรค ยังเร่งกระจายวัคซีนในสต็อกทั่วประเทศโดยได้จัดส่งไปวานนี้ถึง 11 ล้านโดส เพื่อเร่งให้ทุกพื้นที่ฉีดวัคซีนให้ทุกคนที่อยู่ในประเทศไทย โดยหลายพื้นที่มีการฉีดวัคซีนครอบคลุมประชากรผู้สูงอายุและผู้มีโรคเรื้อรังกว่าร้อยละ 80 แล้ว เช่น กรุงเทพมหานครและปริมณฑล ทั้งนี้ แอบพลิเคชัน “หมอพร้อม” รายงานการฉีดวัคซีนสะสม ณ วันนี้ (11 พ.ย.) เวลา 12.18 น. จํานวน 83,217,981 ล้านโดส แบ่งเป็นเข็ม 1 ฉีดสะสม จํานวน 44,777,147 ราย เข็ม 2 ฉีดสะสม จํานวน 35,758,836 ราย เข็ม 3 ฉีดสะสม จํานวน 2,678,171 ราย และ เข็ม 4 ฉีดสะสม จํานวน 3,827 ราย
นายธนกร ยังกล่าวว่า ขณะที่ภาพรวมจํานวนการฉีดวัคซีนนักเรียนรายภาค ณ วันที่ 9 พ.ย. จากจํานวนนักเรียนที่ประสงค์ฉีดวัคซีน 3,866,840 คน โดยมีนักเรียนได้รับวัคซีนเข็ม 1 จํานวน 3,346,723 คน คิดเป็น 86.55% และนักเรียนได้รับวัคซีนเข็ม 2 จํานวน 419,079 คน คิดเป็น 10.84% ต้องขอบคุณสําหรับการได้รับความร่วมมือจากผู้ปกครอง นักเรียนที่สมัครใจเข้ารับการฉีดวัคซีนโควิด-19 เพิ่มขึ้น เพื่อร่วมกันสร้างภูมิคุ้มกันหมู่ โรงเรียนมีความปลอดภัย
รัฐบาลไทย-ข่าวทำเนียบรัฐบาล-ดีอีเอส ร่วมประชุมระดับรัฐมนตรี ครั้งที่ 27 แผนงาน IMT - GT หารือการนำเทคโนโลยีและนวัตกรรมมาใช้เพื่อฟื้นฟูเศรษฐกิจและสังคมของอนุภูมิภาค
วันศุกร์ที่ 6 สิงหาคม 2564
ดีอีเอส ร่วมประชุมระดับรัฐมนตรี ครั้งที่ 27 แผนงาน IMT - GT หารือการนําเทคโนโลยีและนวัตกรรมมาใช้เพื่อฟื้นฟูเศรษฐกิจและสังคมของอนุภูมิภาค
ดีอีเอส ร่วมประชุมระดับรัฐมนตรี ครั้งที่ 27 แผนงาน IMT - GT หารือการนําเทคโนโลยีและนวัตกรรมมาใช้เพื่อฟื้นฟูเศรษฐกิจและสังคมของอนุภูมิภาค
เมื่อวันที่6สิงหาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นผู้แทนระดับเจ้าหน้าที่อาวุโสเข้าร่วมการประชุมระดับรัฐมนตรีครั้งที่27แผนงานIMT - GTโดยมีรัฐมนตรีว่าการกระทรวงการคลังเป็นหัวหน้าคณะผู้แทนไทยโดยที่ประชุมได้รับทราบผลการประชุมระดับเจ้าหน้าที่อาวุโสฯและการรายงานผลการดําเนินงานและกิจกรรมปี2563 – 2564รวมถึงผลการศึกษาทบทวนการดําเนินงานระยะ5ปี(พ.ศ. 2560 – 2564)ภายใต้วิสัยทัศน์2579และการดําเนินความร่วมมือรายสาขาเพื่อฟื้นฟูเศรษฐกิจและสังคมของอนุภูมิภาคจากผลกระทบของสถานการณ์การแพร่ระบาดของโรคโควิด- 19โดยเฉพาะการนําเทคโนโลยีดิจิทัลและนวัตกรรมมาใช้ให้เกิดประโยชน์และช่วยอํานวยความสะดวกต่อการดําเนินความร่วมมือต่างๆโดยเฉพาะด้านการพัฒนาทรัพยากรบุคคลเพื่อพัฒนาศักยภาพแรงงานในอนุภูมิภาคให้เข้าถึงการใช้เทคโนโลยีดิจิทัลในช่วงวิกฤตการณ์ที่ยากลําบากและเพื่อให้สามารถแข่งขันกับเวทีโลกได้อย่างยั่งยืน
**********
รัฐบาลไทย-ข่าวทำเนียบรัฐบาล-ชวนประชาชนฉีดวัคซีนเข็มกระตุ้น เพิ่มภูมิคุ้มกัน เพื่อใช้ชีวิตได้ปกติโดยเร็ว
วันพฤหัสบดีที่ 9 มิถุนายน 2565
ชวนประชาชนฉีดวัคซีนเข็มกระตุ้น เพิ่มภูมิคุ้มกัน เพื่อใช้ชีวิตได้ปกติโดยเร็ว
.....
รัฐบาลเชิญชวนให้ประชาชนเข้ารับการฉีดวัคซีนบูสเตอร์ เพื่อเพิ่มภูมิคุ้มกันป้องกันการติดเชื้อ การป่วยหนักหรือเสียชีวิต และให้ทุกคนได้ใช้ชีวิตที่เป็นสุขและปลอดภัยโดยเร็ว สามารถประกอบกิจการต่าง ๆ ให้สอดรับกับภาพรวมของประเทศที่กําลังดีขึ้น จากการเปิดประเทศรับนักท่องเที่ยว รวมทั้งผ่อนคลายมาตรการให้เปิดสถานบริการในพื้นที่ 31 จังหวัด
.
จากข้อมูลกระทรวงสาธารณสุข พบว่า บางจังหวัดประชาชนยังได้รับการฉีดวัคซีนเข็มกระตุ้นต่ํากว่าเป้าหมาย จึงได้กําชับให้สํานักงานสาธารณสุขจังหวัด (สสจ.) รณรงค์เชิญชวนให้ประชาชนเข้ารับการฉีดวัคซีนเข็มกระตุ้นให้ครอบคลุมในแต่ละจังหวัดไม่น้อยกว่า 60% โดยประชาชนสามารถ walk in เข้ารับการฉีดวัคซีนได้ตามจุดบริการต่าง ๆ ทั่วประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปฏิรูปภาคเกษตรสู่เกษตรมูลค่าสูง
วันจันทร์ที่ 21 มีนาคม 2565
ปฏิรูปภาคเกษตรสู่เกษตรมูลค่าสูง
"เฉลิมชัย" เร่งปฏิรูปภาคเกษตรสู่เกษตรมูลค่าสูง ผนึก ม.เชียงใหม่ เปิดศูนย์นวัตกรรมสกัดสารพืชกระท่อมและสมุนไพร สั่ง ก.เกษตรฯ เร่งขับเคลื่อนเทคโนโลยีเกษตร 4.0 สนับสนุนงบวิจัยและพัฒนาของศูนย์ AIC ทั่วประเทศ เพื่อเพิ่มรายได้เกษตรกร
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการบริหารศูนย์เทคโนโลยีเกษตรและนวัตกรรม (Agritech and Innovation Center หรือ AIC) เปิดเผยวันนี้ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิดศูนย์นวัตกรรมสกัดสารสมุนไพรและกระท่อมสู่การต่อยอดเกษตรมูลค่าสูง ร่วมกับรองอธิการบดีมหาวิทยาลัยเชียงใหม่ รองผู้ว่าราชการจังหวัดเชียงใหม่ และผู้บริหารกระทรวงเกษตรและสหกรณ์ หลังจากประชุมรับฟังการนําเสนอโครงการพัฒนากระท่อม พืชเศรษฐกิจตัวใหม่เพื่อขับเคลื่อนเศรษฐกิจฐานราก บนพื้นฐานผู้ประกอบการยุคใหม่ ของสมาคมพืชกระท่อมแห่งประเทศไทย อันประกอบด้วย “บทบาทพืชกระท่อมไทยขับเคลื่อนเศรษฐกิจจากฐานราก นําร่อง 4 จังหวัดภาคใต้” “การพัฒนาและวิจัยพืชกระท่อมสู่ผลิตภัณฑ์มูลค่าสูง” เมื่อวันที่ 20 มี.ค. ที่ผ่านมา ณ ห้องประชุมศูนย์นวัตกรรมอาหารและบรรจุภัณฑ์ มหาวิทยาลัยเชียงใหม่ซึ่งเป็นศูนย์ AIC จังหวัดเชียงใหม่ ภายในอุทยานวิทยาศาสตร์ภาคเหนือ
ทั้งนี้ รัฐมนตรีกระทรวงเกษตรและสหกรณ์ กล่าวมอบนโยบายว่า ภายใต้ยุทธศาสตร์เทคโนโลยีเกษตร 4.0 ได้สั่งการให้ทุกหน่วยงานของกระทรวงเกษตรฯ จัดทํางบประมาณและโครงการสนับสนุนการดําเนินงานของศูนย์เทคโนโลยีเกษตรและนวัตกรรมหรือศูนย์ AIC เพื่อการวิจัยพัฒนานวัตกรรมนํามาใช้ส่งเสริมการผลิต การแปรรูป และการตลาดเช่นพืชสมุนไพรของไทย โดยมุ่งหวังให้เกษตรกร กลุ่ม วิสาหกิจชุมชน สถาบันเกษตรกร และผู้ประกอบการภาคเกษตรสามารถผลิตและพัฒนาสินค้าทางการเกษตรที่มีคุณภาพตรงกับความต้องการของตลาดทั้งภายใน และภายนอกประเทศตามยุทธศาสตร์ตลาดนําการผลิต เพื่อสร้างเกษตรมูลค่าสูง ยกระดับรายได้ของเกษตรกร อย่างยั่งยืนต่อไป
นายอลงกรณ์ กล่าวว่า กระทรวงเกษตรฯ ได้จัดตั้งศูนย์ AIC 77 จังหวัดดําเนินการตั้งแต่ 1 มิถุนายน 2563 และศูนย์ AICประเภทศูนย์ความเป็นเลิศอีก 23 ศูนย์ ตามนโยบายและยุทธศาสตร์เทคโนโลยีเกษตร 4.0 ทําการพัฒนาเทคโนโลยีเกษตรและนวัตกรรมกว่า 700 นวัตกรรม สามารถถ่ายทอดสู่เกษตรกรและฟาร์มกว่า 8 พันรายทั่วประเทศ ภายใต้แผนปฏิบัติการเกษตรอัจฉริยะ ปี 2565 - 2566 ถือเป็นคานงัดสําคัญในการปฏิรูปภาคเกษตรของไทยเชิงโครงสร้างและระบบที่มีกลไกการขับเคลื่อนแบบบูรณาการทุกภาคส่วนอย่างต่อเนื่องครอบคลุมพื้นที่ทุกจังหวัดทั่วประเทศ.
รัฐบาลไทย-ข่าวทำเนียบรัฐบาล-นำร่องโครงการ “ฮักไทย” ที่ จ.ภูเก็ต พลิกฟื้นเศรษฐกิจ SMEs
วันพฤหัสบดีที่ 24 มิถุนายน 2564
นําร่องโครงการ “ฮักไทย” ที่ จ.ภูเก็ต พลิกฟื้นเศรษฐกิจ SMEs
....
ชวนมาดูความคืบหน้าการเตรียมความพร้อมเปิดรับนักท่องเที่ยวชาวต่างชาติตามนโยบายการเปิดประเทศ (Phuket Sandbox) ซึ่งอนุญาตให้นักท่องเที่ยวได้รับวัคซีนครบแล้วสามารถเข้าประเทศไทยได้โดยไม่ต้องกักตัว 14 วัน ที่จะเริ่มต้นในพื้นที่ จ. ภูเก็ต วันที่ 1 ก.ค. 64 นี้
.
ล่าสุด กระทรวงการท่องเที่ยวและกีฬา ผนึกกําลังความร่วมมือระหว่าง การท่องเที่ยวแห่งประเทศไทย (ททท.) และ หอการค้าไทยและสภาหอการค้าแห่งประเทศไทย ลงนามบันทึกข้อตกลงความร่วมมือขับเคลื่อนโครงการ “ฮักไทย (HUG THAIS) ”รวมใจ ไทยไม่ทิ้งกัน เพื่อสร้างความเข้มแข็งให้ผู้ประกอบการไทย ภายใต้แนวคิด “ฮักกิน ฮักเที่ยว ฮักใช้”
.
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-โฆษกรัฐบาลเผยผู้แทนเครือข่ายภาคประชาชนกว่า 500 คน มาร่วมให้กำลังใจนายกรัฐมนตรีและรัฐมนตรี สู้ศึกอภิปรายไม่ไว้วางใจ
วันศุกร์ที่ 3 กันยายน 2564
โฆษกรัฐบาลเผยผู้แทนเครือข่ายภาคประชาชนกว่า 500 คน มาร่วมให้กําลังใจนายกรัฐมนตรีและรัฐมนตรี สู้ศึกอภิปรายไม่ไว้วางใจ
โฆษกรัฐบาลเผยผู้แทนเครือข่ายภาคประชาชนกว่า 500 คน มาร่วมให้กําลังใจนายกรัฐมนตรีและรัฐมนตรี สู้ศึกอภิปรายไม่ไว้วางใจ
วันนี้ (3 กันยายน 2564) นายธนกร วังบุญคงชนะ โฆษกประจําสํานักนายกรัฐมนตรี เผย นายกรัฐมนตรีได้มอบหมายให้เป็นผู้แทนรับหนังสือจากผู้แทนสภาเครือข่ายประชาชนอีสาน (สอส.) สภาประชาชน 4 ภาคและประชาชนทั่วไปกว่า 500 คน ได้เดินทางมามอบกําลังใจ พล.อ.ประยุทธ์ จันทร์โอชา นายกรัฐมนตรีและ รมว.กลาโหม และรัฐมนตรีทั้ง 5 ท่าน ในการอภิปรายไม่ไว้วางใจ ณ สัปปายะสภาสถาน (รัฐสภา) โดยมีใจความว่า นายกรัฐมนตรีได้บริหารประเทศมาเป็นเวลา 7 ปี เป็นที่น่าประทับใจของประชาชนทุกสาขาอาชีพ โดยเฉพาะมียุทธศาสตร์ชาติ 20 ปี ในการแก้ไขปัญหาความยากจน การจัดทําสาธารณูปโภค ด้านคมนาคม ของประเทศอย่างเป็นระบบและครอบคลุม และนายกรัฐมนตรีปฏิบัติหน้าที่ด้วยความซื่อสัตย์  สภาเครือข่ายประชาชนอีสาน (สอส.) สภาประชาชน 4 ภาค ขอเป็นแรงใจและให้กําลังใจท่านนายกรัฐมนตรี (พลเอกประยุทธ์ จันทร์โอชา) และรัฐมนตรีทุกท่านผ่านการอภิปรายไปด้วยดี เพื่อบริหารประเทศในเวลาที่เหลืออยู่ให้กลับคืนสู่สภาพปกติต่อไป
นายธนกร ฯ กล่าวว่า ท่านนายกรัฐมนตรีรับทราบและขอบคุณประชาชนเครือข่ายต่าง ๆ ที่ฝากกําลังใจและเชื่อมั่นในตัวนายกรัฐมนตรี รัฐมนตรีและรัฐบาล พร้อมฝากให้มั่นใจว่า การอภิปรายเป็นไปตามกระบวนการประชาธิปไตย นายกรัฐมนตรีไม่เคยคิดท้อเพราะทํางานเพื่อพี่น้องประชาชน หลังจากนี้จะมีมาตรการต่าง ๆ ออกมาอีกจํานวนมากเพื่อเร่งกระตุ้นเศรษฐกิจไทยให้กลับคืนมาโดยเร็ว
...............................
รัฐบาลไทย-ข่าวทำเนียบรัฐบาล-คณะกรรมการธนาคารอิสลามแห่งประเทศไทย ประชุมสัญจร ครั้งที่ 1/2565 พร้อมเยี่ยมเยียน คณะกรรมการอิสลามประจำจังหวัดพระนครศรีอยุธยา
วันศุกร์ที่ 15 กรกฎาคม 2565
คณะกรรมการธนาคารอิสลามแห่งประเทศไทย ประชุมสัญจร ครั้งที่ 1/2565 พร้อมเยี่ยมเยียน คณะกรรมการอิสลามประจําจังหวัดพระนครศรีอยุธยา
ไอแบงก์จัดการประชุมคณะกรรมการธนาคารสัญจร ครั้งที่ ๑/๒๕๖๕ ณ โรงแรม คลาศสิค คามิโอ อยุธยา เพื่อติดตามการดําเนินงานและมาสัมผัสปัญหา ตลอดจนรับฟังความต้องการของลูกค้าโดยเฉพาะพี่น้องมุสลิมในพื้นที่ เพื่อนําข้อมูลที่ได้รับไปพัฒนาธนาคารให้ตอบโจทย์ทุกด้าน
วันนี้ (วันพฤหัสบดีที่ 14 กรกฎาคม 2565 ) เวลา 10.30 น. คณะกรรมการธนาคารอิสลามแห่งประเทศไทย นําโดย นายภูมิศักดิ์ อรัญญาเกษมสุข ประธานกรรมการธนาคาร พร้อมด้วยคณะกรรมการธนาคาร และผู้บริหารระดับสูง จัดการประชุมคณะกรรมการธนาคารสัญจร ครั้งที่ ๑/๒๕๖๕ ณ โรงแรม คลาศสิค คามิโอ อยุธยา เพื่อติดตามการดําเนินงานและมาสัมผัสปัญหา ตลอดจนรับฟังความต้องการของลูกค้าโดยเฉพาะพี่น้องมุสลิมในพื้นที่ เพื่อนําข้อมูลที่ได้รับไปพัฒนาธนาคารให้ตอบโจทย์ทุกด้าน
นายภูมิศักดิ์ฯ เผยว่า การประชุมสัญจรครั้งนี้ ถือเป็นครั้งแรกของธนาคารในรอบหลายปีที่ผ่านมา ความตั้งใจของคณะกรรมการธนาคารที่จัดประชุมรูปแบบนี้เพื่อส่งสัญญาณว่าธนาคารจะรุกไปข้างหน้า โดยได้เลือกพื้นที่จังหวัดพระนครศรีอยุธยาเป็นจังหวัดแรก เนื่องจากเป็นจังหวัดใกล้เคียงกับกรุงเทพฯ มีประชากรมุสลิมมากพอสมควรและที่สําคัญมีคณะกรรมการอิสลามประจําจังหวัด คณะกรรมการธนาคารเล็งเห็นโอกาสที่ธนาคารอิสลามแห่งประเทศไทยจะเป็นฟันเฟืองสําคัญของภาครัฐในการขับเคลื่อนเศรษฐกิจโดยเฉพาะกับประชาชนชาวมุสลิม
นอกจากนี้ คณะกรรมการธนาคาร ยังได้มีการเยี่ยมเยียน พบปะพูดคุย เพื่อรับฟังปัญหาการใช้บริการธนาคาร กับคณะกรรมการอิสลามประจําจังหวัดพระนครศรีอยุธยา ตลอดจนแนวทางการขยายผลโครงการชุมชนซื่อสัตย์ซึ่งเป็นผลิตภัณฑ์ที่ธนาคารออกเมื่อปลายปีที่ผ่านมาเพื่อช่วยชุมชนในการแก้ปัญหาหนี้นอกระบบ โดยมีนายประดิษฐ์ รัตนโกมล ประธานกรรมการอิสลามประจําจังหวัดพระนครศรีอยุธยา และคณะกรรมการอิสลามอีก 25 คน ให้การต้อนรับ พร้อมให้คําชื่นชมและกําลังใจ ตลอดจนให้คําแนะนําในการให้บริการและให้คํามั่นที่จะสนับสนุนยกระดับธนาคารให้อยู่ในหัวใจของพี่น้องมุสลิมชาวอยุธยาทุกคน
ปัจจุบัน ธนาคารอิสลามแห่งประเทศไทย มี 1 สาขาอยู่ในจังหวัดพระนครศรีอยุธยา ที่เปิดให้บริการตั้งแต่ปี พ.ศ.2553 ตั้งอยู่ ณ ศูนย์การค้าอยุธยาพาร์ค หมู่ที่ 3 ถนนสายเอเชีย ตําบลคลองสวนพลู อ.พระนครศรีอยุธยา เปิดให้บริการทุกวัน โดยให้บริการแก่พี่น้องมุสลิมที่อาศัยอยู่ในจังหวัดพระนครศรีอยุธยาราวร้อยละ 10 ของประชากรทั้งหมดในจังหวัด หรือประมาณ 87,200 คน และมัสยิดกว่า 60 แห่งทั่วทั้งจังหวัด
รัฐบาลไทย-ข่าวทำเนียบรัฐบาล-รัฐมนตรีเกษตรฯ แสดงเจตนารมณ์ทำงานร่วมกับสมาชิกเอเปค กำหนดให้การเปลี่ยนผ่านสู่ดิจิทัลและนวัตกรรมเป็นหนึ่งในประเด็นสำคัญในการดำเนินการเพื่อให้เกิดความมั่นคงด้านอาหารและระบบอาหารที่มี
วันพฤหัสบดีที่ 19 สิงหาคม 2564
รัฐมนตรีเกษตรฯ แสดงเจตนารมณ์ทํางานร่วมกับสมาชิกเอเปค กําหนดให้การเปลี่ยนผ่านสู่ดิจิทัลและนวัตกรรมเป็นหนึ่งในประเด็นสําคัญในการดําเนินการเพื่อให้เกิดความมั่นคงด้านอาหารและระบบอาหารที่มี
รัฐมนตรีเกษตรฯ แสดงเจตนารมณ์ทํางานร่วมกับสมาชิกเอเปค
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวในการประชุมรัฐมนตรีความมั่นคงอาหารเอเปค ครั้งที่ 6 ผ่านระบบการประชุมทางไกล ว่า การประชุมรัฐมนตรีความมั่นคงอาหารเอเปคเป็นการแสดงเจตนารมณ์ร่วมกันของสมาชิกเอเปคในการทํางานร่วมกัน เพื่อเสริมสร้างความมั่นคงอาหาร การเติบโตที่ครอบคลุม ความเป็นอยู่ที่ดีขึ้นของประชาชนในภูมิภาค โดยแผนงานความมั่นคงด้านอาหารมุ่งสู่ปี 2030 กําหนดให้การเปลี่ยนผ่านสู่ดิจิทัลและนวัตกรรมเป็นหนึ่งในประเด็นสําคัญในการดําเนินการเพื่อให้เกิดความมั่นคงด้านอาหารและระบบอาหารที่มีภูมิคุ้มกัน ดิจิทัลและนวัตกรรมมีอิทธิพลและมีความสําคัญมากขึ้น
สําหรับการผลิตสินค้าเกษตรและอาหาร การพัฒนาภาคการเกษตรของไทย ได้ให้ความสําคัญกับการปรับเปลี่ยนการผลิตแบบดั้งเดิม มาเป็นการใช้เทคโนโลยีและนวัตกรรมมากขึ้น โดยมีการดําเนินงาน 3 แนวทาง ได้แก่ 1) การพัฒนาโครงสร้างพื้นฐานเพื่อการวิจัยและการพัฒนานวัตกรรม 2) การสนับสนุนการวิจัยและพัฒนานวัตกรรมเกษตรเชิงพาณิชย์ และ 3) การสนับสนุนการใช้เทคโนโลยีเกษตรอัจฉริยะ ยกตัวอย่างเช่น การจัดตั้งศูนย์ข้อมูลเกษตรแห่งชาติ ในปี 2563 เพื่อเป็นศูนย์กลางของการบริหารจัดการและบูรณาการฐานข้อมูลที่เกี่ยวข้องกับภาคการเกษตรของไทย ซึ่งจะช่วยให้ภาครัฐสามารถนําข้อมูลมาวิเคราะห์ประกอบการตัดสินใจเชิงนโยบายอย่างมีประสิทธิภาพ และการจัดตั้งศูนย์เทคโนโลยีเกษตรและนวัตกรรม (Agritech and Innovation Center: AIC) ร่วมกับสถาบันการศึกษาในทุกจังหวัดของไทย เพื่ออบรมบ่มเพาะเกษตรกร Smart Farmer และ Young Smart Farmer ในการนําเทคโนโลยีนวัตกรรมมาใช้ในการผลิตและพัฒนาขีดความสามารถในการแข่งขันภาคการเกษตร เช่น เกษตรอัจฉริยะ เกษตรแม่นยํา และการค้าออนไลน์
“ปัจจุบันการแพร่ระบาดของโควิด-19 ส่งผลกระทบต่อเศรษฐกิจในทุกระดับ โดยเฉพาะอย่างยิ่งในการขนส่งสินค้าเกษตรซึ่งเป็นสินค้าที่เน่าเสียง่าย กระทรวงเกษตรและสหกรณ์จึงได้ส่งเสริมและสนับสนุนให้เกษตรกรและผู้ประกอบการนําเทคโนโลยีดิจิทัลมาใช้เป็นช่องทาง จัดจําหน่ายสินค้าเกษตรผ่านระบบออนไลน์ เช่น เว็บไซต์ตลาดเกษตรกร แพลตฟอร์มการขายสินค้าออนไลน์ขนาดใหญ่ทั้งในและต่างประเทศ และช่องทาง Social Media เป็นต้น ซึ่งเป็นความร่วมมือระหว่างภาครัฐและเอกชน อย่างไรก็ตาม ประเทศไทยยินดีทํางานร่วมกับสมาชิกเอเปคในประเด็นการเปลี่ยนผ่านสู่ดิจิทัล และนวัตกรรมในภาคเกษตร เพื่อสนับสนุนเกษตรกร ผู้ประกอบการ และผู้บริโภคในภาพรวม ในฐานะเขตเศรษฐกิจผู้ผลิตและส่งออกสินค้าเกษตรและอาหารที่สําคัญ เพื่อเสริมสร้างความมั่นคงอาหารในภูมิภาคเอเปค” ดร.เฉลิมชัย กล่าว